Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A 36/1997. (VI. 11.) AB határozat pedig tartalmi kifogást
Paragraph Index: 724

1997. október 21-től kezdődő folyósítási időponttal, az elutasító határozatot pedig hatályon kívül helyezte. A panaszos az első fokú határozatot megfellebbezte. A vizsgálat során az adott ügy kapcsán általános jogalkalmazási probléma gyanúja merült fel. Tekintettel arra, hogy a jogalkotó és jogalkalmazó rövid úton történő megkeresése nem vezetett eredményre, az állampolgári jogok országgyűlési biztosa levélben kérte a munkaügyi minisztert a vitatott korengedményes nyugdíjról szóló 181/1996. (XII. 6.) Korm. rendelet előterjesztés szövegének megküldésére. A munkaügyi miniszter a kért előterjesztés megküldésével egyidejűleg (mely egyértelműen tartalmazta azt a jogalkotói szándékot, hogy az előrehozott, korengedményes nyugdíjra jogosultság esetén a nyugdíj összege maximum 30%-kal csökkenthető) véleményezésre megküldte a rendelet módosításának tervezetét. A módosítás indoka az előterjesztés szerint: A rendelet alkalmazása során felmerült, hogy a csökkentett előrehozott nyugdíj szabályai szerint megállapított korengedményes nyugdíjak számítási szabálya többféleképpen értelmezhető. A vitatott értelmezés a 181/1996. (XII. 6.) Korm. rendelet 4. § (3) bekezdés b) pontjának a T. 39. § (10) bekezdésére való utalásából következett. Az egyik értelmezés szerint a nyugdíjcsökkentést a korengedményes nyugdíjazás teljes időszakára, maximum 60%-os mértékig (jogalkalmazó), a másik — a Kormány eredeti jogalkotói szándékának megfelelő — jogértelmezés szerint (jogalkotó) a csökkentés maximum 5 évre, max. 30%-os mértékig történhet. A rendelet előkészítése során hangsúlyozott szándék, amely a nyugdíjkorhatár emelés által közvetlenül érintett — főként női — korosztályok számára az általános, 5 évnél hosszabb korengedményes nyugdíjazási lehetőséget biztosított, nem érvényesíthető, ha a kedvezmény eredményeként szélsőséges esetben egy 1946-ban született, 32 év szolgálati idővel rendelkező nő 60%-os, egy 1945-ben született nő 31 év szolgálati idővel 48%-os nyugdíjcsökkentést kénytelen elszenvedni. Ezért javaslat a vitatott 4. §

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes